Република Србија

ОПШТИНА ЉУБОВИЈА

-Општинско веће-

Број:06-307/2022-01

Датум: 28.06.2023. године

Љ у б о в и ј а

На основу члана 117. и 120. Статута општине Љубовија („Службени лист општине Љубовија”, број 3/2019) и Правилника о одржавању јавне расправе („Службени лист општине Љубовија”, број 12/2018), Општинска управа општине Љубовија, дана 28.06.2023. године, објављује:

ПОЗИВ ЗА ЈАВНУ РАСПРАВУ О

НАЦРТУ ПЛАНА РАЗВОЈА ОПШТИНЕ ЉУБОВИЈА

ЗА ПЕРИОД ОД 2024. ДО 2030. ГОДИНЕ

Позива се стручна јавност и сви заинтересовани грађани да се укључе у поступак јавне расправе о Нацрту Плана развоја општине Љубовија за период од 2024. до 2030. године (у даљем тексту План развоја).

Нацрт Плана развоја израдио је Координациони тим за израду Плана развоја општине Љубовија за период од 2024. до 2030. године образован Решењем Председника општине, број: 06-307/2022-01 од 12.05.2022.године (у даљем тексту: Координациони тим). Састав Координационог тима наведен је у Нацрту Плана развоја.

Нацрт Плана развоја израђен је уз техничку и стручну подршку пројекта “Подршка унапређењу управљања и економског планирања на локалном нивоу у циљу убрзања спровођења циљева одрживог развоја у Републици Србији”, који спроводи канцеларија Програма Уједињених нација за развој у Србији, уз финансијску помоћ Републике Словачке.

Програм Јавне расправе за Нацрт Плана развоја општине Љубовија за период од 2024. до 2030. године објављен је на званичној интернет страници општине Љубовија www.ljubovija.rs, у оквиру банера: Израда Плана развоја општине Љубовија 2024-2030.

Јавна расправа ће се спроводити у периоду од 29.06.2023.године до 29.07.2023. године.

Отворени састанак Форума Партнера – представника органа општине са заинтересованим грађанима, представницима институција, организација, удружења грађана и средстава јавног обавештавања, биће одржан дана 12.07.2023.године, у 12 часова, у сали Скупштине општине Љубовија.

Све примедбе, предлози, коментари и сугестије достављају се Општинском већу општине Љубовија, електронским путем на имејл адресу darko.vasic@ljubovija,rs, преко поште на адресу Улица Војводе Мишића 45 или преко писарнице Општинске управе општине Љубовија (са назнаком: “примедбе План развоја“).

Нацрт Плана развоја доступан је на званичној интернет страници општине Љубовија www.ljubovija.rs, у оквиру банера: Израда Плана развоја општине Љубовија 2024-2030.

По окончању Јавне расправе о Нацрту Плана развоја, Координациони тим, доставиће Општинском већу извештај о спроведеној Јавној расправи, ради утврђивања Предлога Плана развоја општинје Љубовија за период од 2024. до 2030. године.

Позив за јавну расправу објавити на Огласној табли Општинске управе општине Љубовија и званичној интернет страници општине Љубовија www.ljubovija.rs.

 **ЗАМЕНИК ПРЕДСЕДНИКА**

 **ОПШТИНСКОГ ВЕЋА**

 **Александар Ђукић, с.р.**